Държавен вестник, бр. 80, 2019 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  80
Дейност 5. Разработване на проект на 
Методика за обвързване на регулираните 
приходи на електроразпределителните пред­
приятия с показателите за ефективност и 
качество на услугите
В рамките на дейността Консултантът:
1. ще прегледа практиките на други наци­
онални регулаторни органи на държа­
ви – членки на ЕС, с опит в регулирането 
на качеството на енергията и обслужва­
нето (например Обединеното кралство, 
Италия, Унгария или други по преценка 
на Консултанта) за определяне на целеви 
показатели за качество и обвързването 
на изпълнението им с корекции на при­
ходите за разпределителните оператори;
2. ще разработи Методика за обвързване на 
регулираните приходи на електроразпре­
делителните предприятия с показателите 
за ефективност и качество на услугите;
3. ще препоръча показатели за качество, 
които да бъдат използвани в България 
през първия регулаторен период след 
приемането на методиката, както и 
евентуално увеличаване на броя им в 
дългосрочен план;
4. ще оцени плюсовете и минусите от евен­
туално определяне на различни целеви 
показатели на индикаторите за качество 
за конкретни териториални единици в 
рамките на обслужваната територия на 
едно електроразпределително дружество, 
където съществуват значителни разлики 
в преобладаващите местни условия (те­
рен, климат, брой потребители и др.), и 
ще предложи конкретни подходи;
5. ще организира обучение по правилното 
прилагане на разработената методика на 
минимум 10 експерти от КЕВР; обуче­
нието ще бъде еднодневно, ще включва 
осигурени от Консултанта превод и 
кафе-пауза и ще се проведе в София в 
седалището на Комисията.
В изпълнението на дейността ще бъдат 
ангажирани 12 експерти от КЕВР, които ще 
участват в работни срещи с Консултанта, ще 
извършват преглед на предоставените от него 
работни доклади и проекти на документи и 
ще дават становища и бележки по тях.
Дейността е предвидена да започне през 
дванадесетия месец от влизане в сила на Спо­
разумението и да продължи до осемнадесетия 
месец включително.
Дейност 6. Провеждане на обучения за 
експертите от КЕВР за изпълнение на пра­
вомощията по Регламент (ЕС) № 1227/2011
За изпълнение на целите на проекта за 
повишаване капацитета на КЕВР в областта 
на наблюдението на енергийния пазар Кон­
султантът ще проведе следните обучения с 
практическа насоченост, свързани с изпълне­
ние на правомощията на КЕВР по Регламент 
(ЕС) № 1227/2011 на Европейския парламент 
и на Съвета от 25 октомври 2011 г. относно 
интегритета и прозрачността на пазара за 
търговия на едро с енергия (REMIT). 
1. Обучение на 7 експерти за практическа 
подготовка за разследване на предпо­
лагаемо нарушение, снемане на устни 
обяснения на лица, имащи отношение 
по случая на потенциално нарушение 
на REMIT, и др.
2. Обучение на 7 експерти за начини за 
изземване на електронни доказателства, 
включително с какъв софтуер, какви соф­
туерни и хардуерни данни да се използват, 
автентичност на иззетите електронни 
доказателства, за да се приемат от съда 
като годни доказателства.
3. Обучение на 7 експерти за начини за 
изземване на данни за телефонни раз­
говори – план за действие. 
Обученията следва да са базирани на добри 
практики в държави – членки на ЕС, както и на 
разработения по Дейност 2 анализ на приетите 
от други български държавни органи (КЗК, 
КФН) документи и добри практики, свързани 
с действията на експерти при извършване на 
разследванията на предполагаеми нарушения. 
КЕВР ще съдейства на Консултанта за осъ­
ществяване на контакт с идентифицираните 
институции с полезна за КЕВР практика.
Обученията ще бъдат еднодневни, ще 
включват осигурени от Консултанта превод 
и кафе-пауза и ще се проведат в София в 
седалището на КЕВР.
Предвидено е обученията да се проведат от 
десетия месец от влизане в сила на Споразу­
мението до дванадесетия месец включително.
В. Персонал на ЕБВР
ЕБВР очаква да възложи на следните служи­
тели и Консултанти да предоставят Услугите:
(a) Служители на Банката: 
Ръководител на операция, PODD Banking, 
Контрол на фактурите, Финансов контрол на 
фондовете, Вътрешен Консултант;
(б) Консултанти: ЕБВР ще подбере Кон­
султанти, следвайки процедурите на ЕБВР за 
обществени поръчки.
Г. Партньори на Бенефициента и матери­
ално осигуряване
Бенефициентът очаква да възложи на след­
ните лица да следят предоставянето на Услу­
гите и да администрират това Споразумение:
Светла Тодорова – член на КЕВР, ръково­
дител на проекта
Пламен Младеновски – директор на дирек­
ция „Електроенергетика и топлоенергетика“
Елена Маринова – директор на дирекция 
„Правна“
Евгения Сматракалева – главен счетово­
дител